
Ministru kabineta noteikumi Nr. 96
Rīgā 2025. gada 11. februārī (prot. Nr. 6 14. §)
Grozījumi Ministru kabineta 2014. gada 3. novembra noteikumos Nr. 683 "Listeriozes uzraudzības, kontroles un apkarošanas kārtība"
Izdoti saskaņā ar Veterinārmedicīnas likuma
25.panta 4.punktu
· Izdarīt Ministru kabineta 2014. gada 3. novembra noteikumos Nr. 683 "Listeriozes uzraudzības, kontroles un apkarošanas kārtība" (Latvijas Vēstnesis, 2014, 220. nr.) šādus grozījumus:
· 1. Izteikt 5. punktu šādā redakcijā:
· "5. Pēc listeriozes diagnozes noteikšanas dienesta amatpersona Lauku atbalsta dienesta lauksaimniecības dzīvnieku, ganāmpulku un novietņu reģistrā reģistrē dzīvnieku pārvietošanas un produkcijas realizācijas ierobežojumus, kas noteikti novietnei, kurā dzīvniekam uzstādīta listeriozes diagnoze (turpmāk – inficētā novietne)."
· 2. Izteikt 12.1. apakšpunktu šādā redakcijā:
· "12.1. sieviešu kārtas slaucamos dzīvniekus, ja ir aizdomas par to saslimšanu ar listeriozi, slauc atsevišķi no veselajiem, un to pienu atļauts izbarot novietnē esošajiem dzīvniekiem atbilstoši Eiropas Komisijas 2011. gada 25. februāra Regulas (EK) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – regula Nr. 142/2011), X pielikuma "Barības sastāvdaļas" II nodaļas 4. iedaļas "Īpašas prasības attiecībā uz pienu, jaunpienu un dažiem citiem produktiem, kas atvasināti no piena vai jaunpiena" I daļas prasībām;".
· 3. Izteikt 12.2. apakšpunktu šādā redakcijā:
· "12.2. pienu atļauts nosūtīt uz piena pārstrādes uzņēmumu, ja tas iegūts no dzīvniekiem, par kuriem nav aizdomu, ka tie  saslimuši ar listeriozi, un to atļauts lietot uzturā pēc termiskas apstrādes, kas veicama saskaņā ar Komisijas 2023. gada 14. decembra Deleģētās regulas (ES) 2024/1141, ar ko Eiropas Parlamenta un Padomes Regulas (EK) Nr. 853/2004 II un III pielikumu groza attiecībā uz īpašām higiēnas prasībām dažiem gaļas, zvejniecības produktiem, piena produktiem un olām (turpmāk – regula 2024/1141), pielikuma 3. punkta "f" apakšpunkta "ii" apakšpunkta prasībām;".
· 4. Izteikt 20. punktu šādā redakcijā:
· "20. Šo noteikumu 19.1. apakšpunktā minētos seroloģiski pozitīvos un klīniski slimos sieviešu kārtas dzīvniekus slauc atsevišķi no veselajiem, un to pienu atļauts izbarot novietnē esošajiem dzīvniekiem atbilstoši regulas Nr. 142/2011 X pielikuma "Barības sastāvdaļas" II nodaļas 4. iedaļas "Īpašas prasības attiecībā uz pienu, jaunpienu un dažiem citiem produktiem, kas atvasināti no piena vai jaunpiena" I daļas prasībām."
· 5. Izteikt 21. punktu šādā redakcijā:
· "21. Šo noteikumu 19.2. apakšpunktā minēto dzīvnieku pienu, kas iegūts no seroloģiski negatīvajiem un klīniski veselajiem dzīvniekiem, atļauts nosūtīt uz piena pārstrādes uzņēmumu. Pienu atļauts lietot uzturā pēc termiskas apstrādes, kas veicama saskaņā ar regulas 2024/1141 pielikuma 3. punkta "f" apakšpunkta "ii" apakšpunkta prasībām."
· 6. Izteikt 30. punktu šādā redakcijā:
· "30. Dzīvnieku īpašnieks vai turētājs, nosūtot dzīvnieku uz kautuvi, sniedz ziņas kautuvei, ievērojot Eiropas Parlamenta un Padomes 2004. gada 29. aprīļa Regulas (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, II pielikuma III sadaļā noteikto kārtību par nosūtāmo pārtikas aprites informāciju."
· 7. Izteikt 33. punktu šādā redakcijā:
· "33. Listeriozes uzraudzības, kontroles un apkarošanas pasākumu laikā klīniski veselo nokauto dzīvnieku gaļu atļauts izmantot kā svaigu gaļu vai pārtikas produktu iegūšanai, ja saskaņā ar Komisijas 2019. gada 15. marta Īstenošanas regulas (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes regulu (ES) 2017/625 un attiecībā uz oficiālajām kontrolēm groza Komisijas regulu (EK) Nr. 2074/2005, 11., 12. un 14.–27. panta prasībām īstenotajā pirmskaušanas apskatē un pēckaušanas veterinārajā ekspertīzē nav konstatētas izmaiņas audos, kuru dēļ gaļu ir aizliegts izmantot kā svaigu gaļu vai turpmākai pārstrādei."

